

**4. april 2022**

**PRODUKTRESUMÉ**

**for**

**Canergy Vet., tabletter**

**0. D.SP.NR.**

29273

**1. VETERINÆRLÆGEMIDLETS NAVN**

Canergy Vet.

**2. KVALITATIV OG KVANTITATIV SAMMENSÆTNING**

Hver tablet indeholder:

**Aktivt stof:**

Propentofyllin 100 mg

**Hjælpestoffer:**

Alle hjælpestoffer er anført under pkt. 6.1.

**3. LÆGEMIDDELFORM**

Tabletter.

Lysebrun med brune prikker, rund og konveks tablet med smagsstof med en krydsformet delekærv på den ene side.

Tabletterne kan deles i to eller fire lige store dele.

**4. KLINISKE OPLYSNINGER**

**4.1 Dyrearter**

Hunde.

**4.2 Terapeutiske indikationer**

Til at forbedre det perifere og cerebrale vaskulære blodomløb. Til forbedring af sløvhed, døsighed og overordnet adfærd hos hunde.

**4.3 Kontraindikationer**

Bør ikke anvendes i kendte tilfælde af overfølsomhed over for det aktive stof eller over for et eller flere af hjælpestofferne.

Se også pkt. 4.7.

**4.4 Særlige advarsler**

Ingen.

**4.5 Særlige forsigtighedsregler vedrørende brugen**

**Særlige forsigtighedsregler for dyret**

Specifikke sygdomme (f.eks. nyresygdom) bør behandles på passende vis.

Det bør overvejes at rationalisere lægemidler til hunde, der allerede får behandling for kongestivt hjertesvigt eller bronkiesygdom.

I tilfælde af nyresvigt skal dosis reduceres.

Tabletterne er med smag. For at undgå tilfælde af indgift ved hændeligt uheld, skal tabletterne opbevares utilgængeligt for dyrene.

**Særlige forsigtighedsregler for personer, der administrerer lægemidlet**

Der bør udvises forsigtighed for at undgå indgift ved hændeligt uheld.

I tilfælde af indgift af tabletterne ved hændeligt uheld, skal der straks søges lægehjælp, og indlægssedlen eller etiketten bør vises til lægen. Vask hænder efter brug.

Alle ubrugte tabletportioner skal returneres til den åbne blister og sættes tilbage i kartonen, så de kan anvendes til den næste administration.

**Andre forsigtighedsregler**

-

**4.6 Bivirkninger**

I sjældne tilfælde (mere end 1, men mindre end 10 dyr ud af 10.000 behandlede dyr) er der blevet rapporteret allergiske hudreaktioner, opkastning og hjerteforstyrrelser. I disse tilfælde skal behandlingen stoppes.

**4.7 Drægtighed, diegivning eller æglægning**

Lægemidlets sikkerhed under drægtighed og/eller diegivning er ikke fastlagt. Anvendelse frarådes til tæver under drægtighed og/eller diegivning og avl.

**4.8 Interaktion med andre lægemidler og andre former for interaktion**

Ingen kendte.

**4.9 Dosering og indgivelsesmåde**

For at sikre, at den korrekte dosis bliver administreret, skal dyrets legemsvægt måles før behandlingen. Den basale dosering er 6-10 mg propentofyllin/kg legemsvægt dagligt, delt i to doser på følgende måde:

|  |  |  |  |  |
| --- | --- | --- | --- | --- |
|  | **100 mg tabletter** | | | |
| **Legemsvægt (kg)** | **Morgen** | **Aften** | **Totalt antal daglige tabletter** | **Total daglig dosis (mg/kg)** |
| 5 kg – 8 kg |  |  | ½ | 6,25 – 10,0 |
| >8 kg – 10 kg |  |  | ¾ | 7,5 – 9,4 |
| >10 kg – 15 kg |  |  | 1 | 6,7 – 10,0 |
| >15 kg – 25 kg |  |  | 1 ½ | 6,0 – 10,0 |
| >25 kg – 33 kg |  |  | 2 | 6,1 – 8,0 |
| >33 kg – 49 kg |  |  | 3 | 6,1 – 9,1 |
| >49 kg – 66 kg |  |  | 4 | 6,1 – 8,2 |
| >66 kg – 83 kg |  |  | 5 | 6,0 – 7,6 |

= ¼ tablet = ½ tablet = ¾ tablet = 1 tablet

Tabletterne kan administreres direkte i munden, under hundens tunge eller de kan blandes i en lille klump mad og administreres mindst 30 minutter før fodring.

Tabletterne kan deles i 2 eller 4 lige store dele for at sikre en akkurat dosering. Placer tabletten på en flad overflade med delekærven opad og den konvekse (afrundede) side mod overfladen.



Halvdele: Tryk ned med tommelfingrene på begge sider af tabletten.

Fire dele: Tryk ned med tommelfingeren midt på tabletten.

**4.10 Overdosering**

Takykardi ved ophidselse, hypotension, rødme af slimhinder og opkastning

Seponeringen af behandlingen fører til en spontan lindring af disse tegn.

**4.11 Tilbageholdelsestid**

Ikke relevant

**5. FARMAKOLOGISKE EGENSKABER**

Farmakoterapeutisk gruppe: perifer vasodilator, purin-derivater, propentofyllin  
ATCvet-kode: QC04AD90

**5.1 Farmakodynamiske egenskaber**

Propentofyllin har vist sig at øge blodgennemstrømningen, især i hjertet og skeletmuskulatoren. Det øger også blodgennemstrømningen til hjernen og dermed iltforsyningen, uden at øge hjernens behov for glucose. Det har en moderat positiv kronotrop virkning og en markant positiv inotrop virkning. Desuden har det vist sig at have en antiarytmisk virkning på hunde med myokardieiskæmi, og en bronkodilaterende virkning, der svarer til aminofyllins virkning.

Propentofyllin hæmmer trombocytaggregation og forbedrer erytrocytternes flydeegenskaber.

Det har en direkte virkning på hjertet, og reducerer den perifere vaskulære modstand, hvorved belastningen på hjertet formindskes.

Propentofyllin kan øge villigheden til at dyrke motion og motionstolerancen, især hos ældre hunde.

**5.2 Farmakokinetiske egenskaber**

Efter oral administration absorberes propentofyllin hurtigt og fuldstændigt, og det fordeles hurtigt i vævet. De maksimale plasmaniveauer opnås 15 minutter efter oral dosering hos hunde.

Halveringstiden er ca. 30 minutter, og biotilgængeligheden for udgangsstoffet er ca. 30 %. Der er et antal effektive metabolitter, og biotransformationen finder primært sted i leveren. 80-90 % af propentofyllin udskilles som metabolitter via nyrerne. Resten elimineres med afføringen. Der er ingen bioakkumulation.

**5.3 Miljømæssige forhold**

-

**6. FARMACEUTISKE OPLYSNINGER**

**6.1 Hjælpestoffer**

Lactosemonohydrat

Majsstivelse

Crospovidon

Talcum

Silica, kolloid vandfri

Calciumbehenat

Gær, deaktiveret

Kunstig oksekødssmag

**6.2 Uforligeligheder**

Ikke relevant.

**6.3 Opbevaringstid**

I salgspakning: 3 år

Opbevaringstid for delte tabletter efter første åbning af den indre emballage: 4 dage.

**6.4 Særlige opbevaringsforhold**

Dette veterinærlægemiddel kræver ingen særlige temperaturmæssige forholdsregler vedrørende opbevaringen.

Alle ubrugte tabletportioner skal returneres til den åbne blister og sættes tilbage i kartonen, så de kan anvendes til den næste administration.

**6.5 Emballage**

Aluminium - PA/ALU/PVC-blister

Kartonæske med 1, 2, 3, 4, 5, 6, 7, 8, 9, 10, 25 eller 50 blistere med 10 tabletter

Ikke alle pakningsstørrelser er nødvendigvis markedsført.

**6.6 Særlige forholdsregler ved bortskaffelse af rester af lægemidlet eller affald**

Ikke anvendte veterinærlægemidler, samt affald heraf bør destrueres i henhold til lokale retningslinjer.

**7. INDEHAVER AF MARKEDSFØRINGSTILLADELSEN**

Le Vet Beheer B.V.

Wilgenweg 7

3421 TV Oudewater.

Holland

**Repræsentant**

Dechra Veterinary Products A/S

Mekuvej 9

7171 Uldum

**8. MARKEDSFØRINGSTILLADELSESNUMMER (NUMRE)**

54170

**9. DATO FOR FØRSTE MARKEDSFØRINGSTILLADELSE**

6. maj 2015

**10. DATO FOR ÆNDRING AF TEKSTEN**

4. april 2022

**11. UDLEVERINGSBESTEMMELSE**

B